கேள்வி: பாலா தம்பு - ஆரம்ப வாழ்க்கையும் கல்வியும் என்பது என்ன?
பதில்: பாலா தம்பு இலங்கையின் யாழ்ப்பாணம் சேர்ந்த குடும்பம் ஒன்றில் பிரான்சிசு தம்பு பிலிப்ஸ், பியூடிஸ் தங்கம்மா சவரிமுத்து ஆகியோருக்கு நீர்கொழும்பு பிறந்தார். தந்தை அன்றைய பிரித்தானிய இலங்கை ஆட்சியில் சுங்கத் திணைக்களத்தில் இந்தியாவில் பணியாற்றியவர். தாயார் பீட்ரிசு, குருணாகலையில் அஞ்சல் அலுவலர் முதலியார் சவரிமுத்து என்பவருக்குப் பிறந்தவர். பாலா தம்புவுடன் பிறந்தவர்கள் ஆறு பேர். இவர்களில் மூன்று சகோதரர்கள் இளமையிலேயே இறந்து விட்டார்கள். நீர்கொழும்பு நியூஸ்டட் வித்தியாலயத்தில் ஆரம்பக் கல்வி கற்ற இவர் எட்டு வயதாக இருக்கும் போது தந்தை சென்னை மாகாணம்யில் வேலை பெற்று சென்ற போது குடும்பத்தோடு இவரும் அங்கு சென்றார். ஆனால் அங்கு பள்ளியில் இடம் கிடைக்காத காரணத்தால் சில காலம் வீட்டிலேயே இருந்து படிக்க நேரிட்டது. பின்னர் பிஷொப் கொட்டன் பள்ளியில் சேர்ந்து படித்தார். பின்னர் இலங்கை திரும்பி கொழும்பு றோயல் கல்லூரியில் இடைநிலைப் படிப்பைத் தொடர்ந்தார். பள்ளிப் படிப்பை முடித்துக் கொண்டு 1939ஆம் ஆண்டில் இலங்கைப் பல்கலைக்கழகம் சென்று 1943 இல் அறிவியலில் இளமாணிப் பட்டம் பெற்று வெளியேறினார். இலண்டன் பல்கலைக்கழகம் வெளிவாரி மாணவராக இணைந்து தாவரவியல் சிறப்புப் பட்டம் பெற்றார். 1944 இல் பேராதனைப் பல்கலைக்கழகம் வேளாண்மைத் துறையில் விரிவுரையாளராகப் பணியில் சேர்ந்தார். பின்னர் இலங்கை சட்டக் கல்லூரி சட்டம் பயின்று வழக்கறிஞர் ஆனார். பாலா தம்பு அம்பலாங்கொடையைச் சேர்ந்த நான்சி கொத்தலாவலை என்ற பாலர் பள்ளி ஆசிரியை ஒருவரை 1950 இல் திருமணம் செய்தார். அவருடன் 1957 இல் மணமுறிவு ஏற்பட்ட பின்னர் தொழிற்சங்கத்தில் பணியாற்றிய மே விக்ரமசூரிய (இறப்பு: 1998) என்பவரை 1966 இல் திருமணம் புரிந்தார். இவர்களுக்கு ஒரு மகனும் ஒரு மகளும் இருக்கின்றனர். இருவரும் ஐக்கிய அமெரிக்காவில் வசிக்கின்றார்கள்.
கேள்வி: பாலா தம்பு - தொழிற்சங்கத் துறையில் குறித்து விரிவாக சொல்லுங்கள்.
பதில்: ரோயல் கல்லூரியில் படிக்கும் போதே இடதுசாரிக் கொள்கையில் இவர் ஈர்க்கப்பட்டார். ரோயல் கல்லூரியில் விவியன் குணவர்தனாவின் சகோதரர் டனிஸ்டர் குணதிலக்கவுடன் நட்புக் கொண்டதனால், அவர் மூலமாக சூரிய மல் இயக்கத்தில் 1935 ஆம் ஆண்டில் இணைந்தார். இக்காலகட்டத்தில் ஆங்கிலேயரின் ஆட்சிக்கு எதிராக போராட்டம் நடத்திய இடதுசாரித் தலைவர்கள் என். எம். பெரேரா, கொல்வின் ஆர். டி சில்வா, பிலிப் குணவர்தன ஆகியோருடன் இணைந்தார். 1941 இல் லங்கா சமசமாஜக் கட்சியில் சேர்ந்தார். 1947ஆம் ஆண்டு அரச ஊழியர் நடத்திய வேலை நிறுத்தப் போராட்டத்தில் கலந்து கொண்டமைக்காக இவர் பல்கலைக்கழகப் பணியில் இருந்து நீக்கப்பட்டார். அதன் பின்னர் இலங்கை வர்த்தக ஊழியர் சங்கத்தில் இணைந்து 1948 பெப்ரவரியில் அதன் செயலாளர் ஆனார். 1928 ஆம் ஆண்டில் ஆரம்பிக்கப்பட்ட வர்த்தக ஊழியர் சங்கம், பாலா தம்பு செயலாளராக ஆன பின்னர் லங்கா சமசமாஜக் கட்சியின் செல்வாக்குக்குள் வந்தது. இக்கட்சி நான்காம் அனைத்துலகம் அமைப்பின் உறுப்பினராக இருந்தது. 1963 ஆம் ஆண்டில், கொழும்பு துறைமுகத்தில் வேலை நிறுத்தம் ஒன்றை தலைமை தாங்கி நடத்தினார். இது பின்னர் நாடு தழுவிய பொது வேலை நிறுத்தமாக உருவெடுத்தது. 1964 ஆம் ஆண்டில் லங்கா சமசமாஜச் கட்சி நான்காம் அனைத்துலகத்தில் இருந்து விலகி அன்றைய சிறிமாவோ பண்டாரநாயக்கா அரசில் இணைந்ததை அடுத்து, பாலா தம்பு, எட்மண்ட் சமரக்கொடி போன்றோருடன் சேர்ந்து கட்சியில் இருந்து விலகி இலங்கை புரட்சிகர சமசமாசக் கட்சியின் தலைவரானார். இலங்கை நாடாளுமன்றத் தேர்தல், மார்ச் 1960, இலங்கை நாடாளுமன்றத் தேர்தல், சூலை 1960, இலங்கை நாடாளுமன்றத் தேர்தல், 1965 ஆம் ஆண்டுகளில் இடம்பெற்ற இலங்கை நாடாளுமன்றத் தேர்தல்களில் கொழும்பு மத்தி தேர்தல் தொகுதியில் போட்டியிட்டார். பாலா தம்பு இலங்கை வர்த்தக ஊழியர் சங்கத்தின் செயலாளராக இறக்கும் வரை தொடர்ந்து பணியாற்றி வந்ததோடு, உழைக்கும் தொழிலாளர்களின் பிரச்சினைகளுக்கு அவ்வப்போது நிர்வாகங்களுடனும், அரசுடனும் பேச்சுக்களில் ஈடுபட்டு தீர்வு கண்டு வந்திருக்கிறார்.